ตุ่มมันเป็นที่อัณฑะแล้วมันก็กระจายไปลำตัวครับคันมาก กระจายไปครับเช่น ขา เเขน ลำตัว ใบหน้า อัณฑะ เป็นต้นมีวิธีการรักษาไหมครับแล้วอันตรายไหม
สวัสดีค่ะ ตุ่มที่บริเวณอัณฑะอาจเกิดได้จาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม หรือเกิดจากภูมิแพ้ภายในร่างกายเอง5 โรคติดต่อทางเพศสัมพันธ์อื่นๆเช่นหนองใน ซิฟิลิซหรือแผลริมอ่อนหากแผลลุกลามไปที่บริเวณอื่นๆของร่างกาย อาจเป็นตุ่มที่เกี่ยวกับโรคติดต่อทางเพศสัมพันธ์เช่นซิฟิลิซได้ แนะนำพบแพทย์เพื่อตรวจร่างกาย ตรวจเลือด และรักษาตามสาเหตุค่ะ ซึ่งโรคซิฟิลิซรักษาได้ด้วยยาฆ่าเชื้อ โรคผื่นผิวหนังอักเสบสามารถควบคุมได้ด้วยยาสเตียรอยด์ทาเฉพาะที่การดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง